Casparus Bauhinus

Casparus BauhinusDe nomine Latino, vide imaginem nostram. (Basileae natus die 17 Ianuarii 1560; ibidem die 5 Decembris 1624 mortuus) fuit medicus et botanista Helveticus, frater Ioannis (iunioris) qui et ipse botanicus fuit. Filii fuerunt , medici Protestantis Ambianensis qui propter persecutiones religiosas in Helvetiam refugus habitabat.

Casparus Bauhinus, in urbe nativa educatus, apud universitates Paduanam, Bononiensem, Montispessulanensem, Parisiensem, Tubingensem eruditus est; Patavii discipulus fuit Hieronymi Mercurialis  et Hieronymi Fabricii ab Aquapendente, Lutetiae . Iam iuvenissimus apud almam matrem Basileensem theses duodecim de corpore humano anno 1577 publice defendit."Theses de corporis humani constitutione de quibus favente numine, septimo Idus Iunii, praeside ... Felice Platero ... hora locoque consuetis, exercitii causa, respondere conabitur Casparus Bauhinus Basiliensis" (1577) Doctoratum anno 1580 nactus est.

Domum revocatus ubi pater aegrotabat, professor linguae Graecae factus est in universitate Basileensi; eodem fere tempore cathedrae anatomiae et botanicae pro eo creatae sunt. Ibi ergo anno 1584 placitum dedit de quaestione "Prandium an coena frugalior esse debeat?"Vide imaginem nostram Basileae deinde manens scripta plura tam anatomica quam botanica divulgari iussit. Magnam indicem plantarum parare conatus est, titulo Theatrum botanicum, cuius primus fasciculus tantum, auctore iam mortuo, e prelo prodiit editore filio Ioanne Casparo, qui patri in cathedram medicam Basileensem succedit.De eo vide orationem panegyricam

Genus plantarum Bauhinia ad amborum fratrum honorem a Carolo Plumier nominatum est; quod nomen Carolus Linnaeus descriptione confirmavit.; Carolus Linnaeus, Critica Botanica (Lugduni Batavorum, 1737) p. 91

 Opera 
 1581 : Ἀποθεραπεία ἰατρική. Basileae Rauracorum Textus
 1588 : De corporis humani partibus externis Textus
 1590 : De corporis humani fabrica libri IIII Textus
 1591 : Anatomes ... liber primus Textus editio 1597
 1591 (editor) : Ioannes Bauhinus, De plantis a divis sanctis've nomen habentibus. Basileae Textus
 1592 : Theatrum anatomicum infinitis locis auctum. Francofurti ad Moenum Editio 1621
 1596 : Phytopinax, seu Enumeratio plantarum ab herbariis nostro seculo descriptarum, cum earum differentiis Textus
 1598 (editor) : Petri Andreae Matthioli Opera quae extant omnia: hoc est, commentarii in VI libros Pedacii Dioscoridis Anazarbei De medica materia, adiectis in margine variis Graeci textus lectionibus ... De ratione distillandi ... Apologia in Amatum Lusitanum ... Epistolarum medicinalium libri quinque ... Dialogus de morbo Gallico. Francofurti, 1598  alibi
 1601 : Animadversiones in historiam generalem plantarum. Francoforti Textus
 1601 : Praeludia anatomica. Basileae Textus
 1602 : "Introductio in doctrinam pulsuum ad tyrones" in Iosephus Struthius, Ars sphygmica seu pulsuum doctrina (Basileae, 1602)
 1604 : De ossium natura. Basileae Textus
 1609 : Institutiones anatomicae corporis virilis et muliebris historiam exhibentes. Editio 4a Textus alibi
 1610 : De compositione medicamentorum, sive Medicamentorum componendorum ratio et methodus in praelectionibus publicis proposita Textus
 1613 : De lapidis bezaar orient. et occident. cervini item et germanici ortu, natura, differentiis, veroque usu ex veterum & recentiorum placitis liber Textus Editio 1624 Editio 1625
 1614 : De hermaphroditorum monstrosorumque partuum natura Textus
 1614 : De homine oratio. Athenis Rauracis Textus alibi
 1620 : Πρόδρομος theatri botanici Textus Editio 1671
 1622 : Catalogus plantarum circa Basileam spontè nascentium cum earundem synonymiis & locis in quibus reperiuntur in usum scholae medicae, quae Basileae est Textus alibi
 1623 : Πίναξ theatri botanici, sive Index in Theophrasti, Dioscoridis, Plinii, et botanicorum qui a seculo scripserunt opera Textus alibi Editio 1671 alibi
 1658 (Ioannes Casparus Bauhinus, editor) : Theatri botanici sive Historiae plantarum ex veterum et recentiorum placitis propriaque observatione concinnatae liber primus Textus alibi

 Notae 

 Bibliographia 
 "Bauhin (Gaspard)" in Jean-Eugène Dezeimeris et al., Dictionnaire historique de la médecine (Lutetiae, 1828) pp. 312-316
 Hans Peter Fuchs-Eckert, "Caspar Bauhin: Erster ordentlicher Professor der Anatomie und Botanik an der Universität Basel" in Die Familie Bauhin in Basel (Bauhinia vol. 7 ii, 1981) pp. 45-62
 Duane Isely, One hundred and one botanists (West Lafayette Indianae: Purdue University Press, 2002. ISBN 1-55753-283-4) pp. 49–52
 Wolf-Dieter Müller-Jahncke, "Caspar Bauhin" in Wolfgang U. Eckart, Christoph Gradmann, edd., Ärztelexikon. Von der Antike bis zur Gegenwart (3a ed. Heidelbergae: Springer, 2006. ISBN 978-3-540-29585-3) pp. 32-33


 Nexus externi 

 "Caspar Bauhin" apud Rectoratum universitatis Basileensis

Categoria:Nati 1560
Categoria:Mortui 1624
Categoria:Botanistae Helvetiae
Categoria:Medici Helvetiae
Categoria:Auctores Latini Renascentiae
Categoria:Alumni Universitatis Patavinae
Categoria:Alumni Universitatis Bononiensis
Categoria:Alumni Universitatis Montispessulani
Categoria:Alumni Universitatis Tubingensis
Categoria:Professores Universitatis Basiliensis
Categoria:Interpretes Dioscoridis